Document ID: 32014D0898

POLIITIKA- JA JULGEOLEKUKOMITEE OTSUS BiH/22/2014,
4. detsember 2014,
Bosnias ja Hertsegoviinas läbiviidava Euroopa Liidu sõjalise operatsiooni ELi vägede juhataja nimetamise kohta ning otsuse BiH/19/2012 kehtetuks tunnistamise kohta
(2014/898/ÜVJP)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artikli 38 kolmandat lõiku,
võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eriti selle artikli 6 lõiget 1,
ning arvestades järgmist:
(1)
Ühismeetme 2004/570/ÜVJP artikli 6 lõike 1 kohaselt volitas nõukogu poliitika- ja julgeolekukomiteed tegema asjakohaseid otsuseid ELi vägede juhataja nimetamise kohta.
(2)
Poliitika- ja julgeolekukomitee võttis 27. novembril 2012 vastu otsuse BiH/19/2012, (2) millega kindralmajor Dieter HEIDECKER nimetatakse Bosnias ja Hertsegoviinas läbiviidava Euroopa Liidu sõjalise operatsiooni ELi vägede juhatajaks.
(3)
ELi operatsiooni ülem soovitas nimetada kindralmajor Johann LUIF uueks Bosnias ja Hertsegoviinas läbiviidava Euroopa Liidu sõjalise operatsiooni ELi vägede juhatajaks pärast kindralmajor Dieter HEIDECKERi ametiaja lõppu.
(4)
ELi sõjaline komitee toetas kõnealust soovitust.
(5)
Otsus BiH/19/2012 tuleks seetõttu kehtetuks tunnistada.
(6)
Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises.
(7)
12. ja 13. detsembril 2002 Kopenhaagenis toimunud Euroopa Ülemkogul võeti vastu deklaratsioon, milles märgitakse, et Berliin-pluss-kokkuleppeid ja nende rakendamist kohaldatakse üksnes nende liidu liikmesriikide suhtes, kes on kas NATO liikmed või programmi „Partnerlus rahu nimel” osalisriigid ning on sellest tulenevalt sõlminud NATOga kahepoolseid julgeolekukokkuleppeid,
ON VASTU VÕTNUD KÄESOLEVA OTSUSE:
Artikkel 1
Kindralmajor Johann LUIF nimetatakse Bosnias ja Hertsegoviinas läbiviidava Euroopa Liidu sõjalise operatsiooni ELi vägede juhatajaks alates 15. detsembrist 2014.
Artikkel 2
Otsus BiH/19/2012 tunnistatakse kehtetuks.
Artikkel 3
Käesolev otsus jõustub 15. detsembril 2014.
Brüssel, 4. detsember 2014

Labels: 18
15